Bør du vælge en ejerskifteforsikring, der dækker 5 eller 10 år?
Hvis du går med overvejelser om, hvorvidt din forsikring skal dække i 5 eller 10 år, skal du vælge, om du vil tegne en basis ejerskifteforsikring eller en udvidet. Forsikringsperioden kan kun sættes til op til 10 år, hvis du vælger en udvidet forsikring. Gør du det, har du samtidigt en bredere dækning. Selvom du ikke kan få dækning i 10 år med en standard ejerskifteforsikring, kan du godt forlænge perioden, inden den udløber. Ulempen ved det er dog, at det er en dyrere løsning. Hvis du på forhånd ved, at du gerne vil være forsikret i en længere periode, vil det være mest hensigtsmæssigt at tegne en udvidet ejerskifteforsikring fra starten. Hvis du glemmer at forlænge din standard ejerskifteforsikring, inden den udløber, vil det være for sent.